Read in English . Peter, il-kelb tad-Dwana, irnexxielu jiskopri €16,500 flus kontanti mhux iddikjarati fuq passiġġier li kien sejjer Istanbul fl-Ajruport Internazzjonali ta' Malta. Id-Dwana ħabbret illi waqt l-iskrinjar tal-passiġġieri li kienu se jsiefru, it-Taqsima ta' Kontra l-Ħasil tal-Flus għamlet din l-iskoperta wara li l-kelb tat-Taqsima, Peter, indikalhom li kien hemm xi ħaġa mhux f'postha. Meta ġie mistoqsi, il-passiġġier qal li kellu fuqu €5,000. L-uffiċjali ssuspettaw li l-passiġġier kien qed jigdeb u fittxew fl-affarijiet tiegħu. Hemm sabu €16,540. Il-passiġġier qabel li jintlaħaq qbil barra mill-qorti u jingħata multa skont il-liġi. .td_uid_3_5f2904503563f_rand.td-a-rec-img{text-align:left}.td_uid_3_5f2904503563f_rand.td-a-rec-img img{margin:0 auto 0 0}